CELEX: E2010P0010
Language: da
Date: 2010-07-26 00:00:00
Title: Sag anlagt den 26. juli 2010 af EFTA-Tilsynsmyndigheden mod Norge (Sag E-10/10)

7.10.2010   
            
            
               DA
            
            
               Den Europæiske Unions Tidende
            
            
               C 271/27
            
         Sag anlagt den 26. juli 2010 af EFTA-Tilsynsmyndigheden mod Norge
   (Sag E-10/10)
   2010/C 271/07
   EFTA-Tilsynsmyndigheden, rue Belliard/Belliardstraat 35, 1040 Bruxelles/Brussel, BELGIQUE/BELGIË, ved Xavier Lewis og Markus Schneider som befuldmægtigede har den 26. juli 2010 anlagt sag mod Norge ved EFTA-Domstolen.
   EFTA-Tilsynsmyndigheden har nedlagt følgende påstande:
   
               1)
            
            
               Det fastslås, at Kongeriget Norge ved ikke inden den fastsatte frist at have vedtaget de foranstaltninger, der er nødvendige for fuldt ud at gennemføre de retsakter, der er nævnt i punkt 1 og i punkt 1, andet led, i bilag VII til EØS-aftalen (Europa-Parlamentets og Rådets direktiv 2005/36/EF af 7. september 2005 om anerkendelse af erhvervsmæssige kvalifikationer, som ændret ved Kommissionens forordning (EF) nr. 1430/2007 af 5. december 2007 om ændring af bilag II og III til Europa-Parlamentets og Rådets direktiv 2005/36/EF om anerkendelse af erhvervsmæssige kvalifikationer), begge som tilpasset EØS-aftalen ved protokol 1 hertil, eller ved ikke at have underrettet Tilsynsmyndigheden herom har tilsidesat sine forpligtelser i henhold til direktivets artikel 63, stk. 1, og EØS-aftalens artikel 7.
            
         
               2)
            
            
               Kongeriget Norge tilpligtes at betale sagens omkostninger.
            
         
      Retlige og faktiske omstændigheder samt anbringender:
   
   
               —
            
            
               Søgsmålet vedrører Norges undladelse af at efterkomme en begrundet udtalelse afgivet af EFTA-tilsynsmyndigheden om undladelsen af at vedtage de foranstaltninger, der er nødvendige for fuldt ud at gennemføre EØS-retsakten, der svarer til Den Europæiske Unions direktiv 2005/36/EF om anerkendelse af erhvervsmæssige kvalifikationer som ændret, eller at underrette Tilsynsmyndigheden herom.
            
         
               —
            
            
               De udestående norske foranstaltninger vedrører ændring af en række norske bestemmelser om anerkendelse af erhvervsmæssige kvalifikationer, der er opnået i andre EØS-stater.
            
         
               —
            
            
               EFTA-Tilsynsmyndigheden anfører, at den ikke har modtaget nogen oplysninger fra Norge om, at retsakten fuldt ud er gennemført i national ret, og at den ikke er i besiddelse af andre oplysninger, der viser, at dette er tilfældet.
            
         
               —
            
            
               Norge har ikke bestridt, at gennemførelsen af den omhandlede retsakt er forsinket.